id en en en en id en en fr ms ca id en en en id en en fr ms ca id id id id id id id jv id id id ms id ms id id en id id ms id id id id ms id id ar id id id id id id ms id en en id de en en nl en en en ms en en id en id en ms fr en id id en es en id id id id id en en en id en id en en en en en en id en id en id en en en fa en en en en en en es en en ms en fr en en en en en id en en
Berakhlak dan Berbahasa Sopan Bukan Angan-angan – Saifulislam.Com
Wednesday , October 5 2022
Kecemerlangan akademik adalah ‘byproduct’ kecemerlangan akhlaq
“Shaping Excellent Character” adalah cogan kata sekolah kami. Pelajar kami adalah rata-ratanya anak KL. Di KMSS, akhlaq dan karakter positif yang mendasarinya amat penting. Maka tatasusila, berbahasa dengan betul, sebagai sebahagian akhlaq mahmudah, amat kami titik beratkan.
Guru-guru tidak dibenarkan sama sekali menggunakan bahasa menghina dalam komunikasi dengan pelajar. Mereka akan mengenang KMSS sebagai sekolah yang tidak mengaibkan pelajarnya. Ada pelajar mencuri, menceroboh, pihak sekolah siasat tanpa menjatuhkan air muka sesiapa dan disiasat sampai selesai. Kami sanggup batalkan kelas sehari dan gantikan dengan proses character shaping berdasarkan kes salah laku berkenaan. Sampai pelajar belajar jadi elok budi pekertinya.
Malah jika dengar pelajar kami bercakap, kita mungkin akan kata “KMSS ni bohong je. Pelajar tak senonoh!”
Tetapi kami tidak berputus asa. Kami tidak mengalah. Dan kami tidak akan sekali-kali melakukan normalisasi bahawa “memang budi bahasa orang sekarang begitu”. Jika salah, salahlah ia dan sekolah akan berusaha memperbaikinya.
Jika pada tahun 2026 nanti anda berkahwin dengan lelaki atau perempuan yang merupakan graduan KMSS, koreklah memorinya, kerana di dalam mindanya ada kenangan beliau pernah dinasihat dengan penuh kasih sayang oleh guru-gurunya bahawa akhlaq mahmudah adalah bunga. Orang baik, orang jahat, semua suka bunga.
Hari ini saya sedih melihat komen-komen di internet tentang nasihat Prof Harlina Siraj dan saudara Syed Azmi tentang keperluan mengelokkan bahasa sesama kita dalam berurusan. Ramai yang menganggap mereka terlalu berkira. Dan menganggap permintaan agar berbahasa betul itu adalah gaya orang atasan.
Relakslah, ini 2016! Kata mereka…
Rasanya, saya sudah melepasi pengalaman itu. Mereka yang membaca blog saya semenjak 15 tahun yang lalu sudah tentu masih ingat dengan pelbagai pengalaman yang saya kongsikan ketika itu. Kadang-kadang rasa lucu misalnya apabila pelajar berana anta dengan saya yang 20 tahun lebih tua daripadanya. Sesekali nak terbakar hati apabila pelajar hembus muka dengan asap rokok. Banyak kali geram apabila minta kerja dengan emel “ad kj 0 ke kt tpt tn?” yang dihantar oleh itikcomel@gerammail.kom.
Ada mahasiswa mahasiswi krim atas krim yang baca surat khabar tak pedulikan ceramah saya.
Setelah cuba memperbaikinya melalui seminar, artikel, buku, ceramah, akhirnya saya pilih cara yang mungkin paling susah tetapi perlu iaitu melalui sekolah.
Saya katakan sekolah susah sebab sekolah bukan program motivasi satu sesi. Tetapi ia adalah hayat. Anak-anak remaja ini diamanahkan oleh ibu bapa dan mereka hidup di depan mata kita 24/7. Semalam mereka ok, hari ini mereka tidak ok. Kelmarin mereka teruk dan menyakitkan hati, lusa mereka jadi manis penyejuk hati. Nakal atau tidaknya mereka, bagi kami mereka tetap anak-anak kami.
Akhlaq bukan sekadar bahan leteran perhimpunan pagi, tetapi akhlaq diterap masuk secara sistematik ke dalam kurikulum akademik. Belajar fizik, tetapi soalan yang perlu pelajar teroka melalui pembelajaran fizik ialah bagaimanakah caranya dengan belajar fizik itu mereka boleh menjadi seorang yang lebih baik, membantu orang lain menjadi baik, dan berbakti memelihara alam sekitar agar baik dan diredhai Allah.
Pelajar kami sudah berbahasa sopan?
Jika dikutip foul language mereka, berbakul-bakul boleh kami kumpul. Tetapi pelajar tahu ia tidak diterima, ia tidak normal. Kami tidak rotan atau cabaikan mulut mereka walaupun sesekali ada juga imaginasi liar mahu melakukannya. Tetapi dengan izin Allah, sekali sekala ada pelajar menangis tidak mahu lagi mencarut. Ada pelajar datang jumpa guru minta nasihat macam mana nak berhenti mencarut. Ada juga yang jumpa pegawai psikologi sekolah buat perjanjian untuk ikuti sesi terapi sikap.
Kami sayang pelajar baik dan kami sayang pelajar nakal. Pelajar baik kami galakkan mereka meluaskan kebaikan. Pelajar nakal, kami jumpa di pejabat, bincang, cuba faham, marah tanpa menghina, tegur tanpa mengaib, dan moga Allah ampunkan kami terutamanya saya kerana sekali sekala terlajak juga.
Pelajar yang berubah perangai jadi tidak baik, akademiknya juga biasanya merosot sama. Pelajar yang mengubah perangai jadi baik, selalunya akademik beliau juga meningkat sama.
Sebagai guru, di belakang memori saya, saya sentiasa ingat semasa zaman persekolahan dahulu, apabila saya bahawa kawan-kawan balik ke rumah, arwah abah saya sentiasa membahasakan dirinya kepada kawan-kawan saya (anaknya) sebagai SAYA. Beliau tidak membahasakan dirinya pakcik atau uncle. Sebab abah sangat menghormati kawan-kawan saya dan dengan itu juga kami saling hormat menghormati.
Biar pun kenangan itu sudah berlalu lebih 20 tahun yang lalu, akhlaq terpuji sentiasa relevan dan menjadi penyebab utama manusia ke Syurga. Kami mahu anak murid kami masuk Syurga. Maka sebab itu biar pun mencarut dan berbahasa kurang ajar sudah dinormalisasi, kami tidak akan mengalah dan akan terus dengan izin Allah, memaniskan mulut anak murid kami dalam sejuta kepayahan.
Suatu ketika, Abu Hurairah radhiyallāhu ‘anhu berkata,
سئل رسول الله صلى الله عليه وسلم عن أكثر ما يدخل الناس الجنة فقال: تقوى الله وحسن الخلق، وسئل عن أكثر ما يدخل الناس النار فقال: الفم والفرج
Rasulullah sallallāhu ‘alayhi wa sallam ditanya, apakah yang paling banyak memasukkan manusia ke Syurga? Jawab baginda: taqwa kepada Allah dan akhlaq yang baik. Kemudian baginda ditanya lagi, apakah yang paling banyak memasukkan manusia ke Neraka? Baginda menjawab: mulut dan kemaluan. [HR Al-Tirmidhi]
Rasulullah SAW menyebut tentang akhlaq dan Syurga 1400 tahun yang lalu. Kita belum sampai ke zaman manusia dimasukkan ke Syurga. Maka akhlaq terpuji yang membawa manusia ke Syurga mesti dibawa daripada zaman silam, ke zaman semasa, hingga ke akhir zaman.
Akhlaq dan kesopanan diri bukan lapuk.
Lagi pun, bukankah salah satu Rukun Negara adalah KESOPANAN DAN KESUSILAAN?
Hilang satu rukun, tumbanglah sebuah negara, bangsa dan kemanusiaan sejagatnya.
Pernahkah anda melihat filem-filem berkaitan sekolah seperti Laskar Pelangi? Dalam tempoh 2 jam, tontonan kita bertemu dengan happy ending. Namun di alam realiti, usaha pendidikan memakan masa bukan 2 jam, malah 20 tahun dan mungkin selamanya. Akan tetapi ia usaha yang menggembirakan.
Kerana kejayaan bukan sebuah destinasi.
Ia adalah sebuah perjalanan.
Previous HIKIKOMORI: Jangan Sehingga Kita Kehilangan Mereka
Next Birgivi: Rendah Akhlaq Kerana Rendah Fikiran
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
06/04/2016 at 6:58 PM
Ada kalanya isu berbahasa ini hadir kerana persekitaran. Segalanya adalah dari kitaran. Di rumah mungkin tidak diajar untuk berbahasa kesat, tapi bila ke sekolah, kawan-kawan terbiasa berbahasa begitu. Kawan-kawan ini pula belajar dari mana pula, keluarga.
Kadang sedih bila mendengar ada ibu bapa yang marahkan anak-anak hingga keluar perkataan-perkataan tidak sepatutnya (jika bukan terhadap anak-anak tapi keluar perkataan tersebut di hadapan mereka). Anak-anak terus serap. Anggap, ayah aku selalu sebut B**I, C***I, apa-apa lah, mestilah mereka rasa boleh.
Sendiri nak sebut pun tak berani. Sebab dari kecil dididik, tak pernah dengar ayah dan ibu sebut perkataan itu. Jadi kami adik beradik, rasanya perkataan mencarut ni sangat kurang. Pernah sekali ayah bercerita tentang abang, situasi ketika itu, kalau orang lain, terus sahaja cakap ‘Abang kamu tu Bodoh”, tapi cara ayah, “Abang kamu kurang cerdik”. Ternyata ayah menjaga percakapannya.
Tidaklah kata kami semua sopan-sopan belaka, tapi rasanya dari segi bahasa, kami memang terjaga. Marah pun tidak pernah lagi la keluar perkataan tak elok, walaupun kerap juga marah-marah. Apapun pemilihan kawan-kawan akan mencorak bagaimana hidup kita. Berkawan dengan yang baik, baiklah kita. Berkawan dengan yang buruk, jadi 2 pilihan, samada buruk jadi baik, atau yang baik terikut yang buruk. Dan biasanya yang buruk kan lagi seronok dan mudah nak terikut.
Langkah lain, sebelum anak keluar dari rumah, ingatkan dia, mana elok, mana tidak. Kemudian bergantung pada dia, mana lebih terbaik. Dah besar anak, nak menegur, gunalah cara berkawan, bukan marah-marah.
07/04/2016 at 3:50 PM
Tepat !. Ya Ustaz doakan pelajar-pelajarmu ini dalam jeritan batinmu yang murni. Allah….teguhkanlah kami menghadapi pengaruh yg buruk, liar kerna kami perasan dipimpin oleh seorang lelaki yg persis Umar Al Khattab r.a pd akhir zaman ini. Janganlah kami jadi fitnah kepada islam hanya kerna satu perkataan yg disalahfahami seperti wasathiyyah pdhal kami ini melampau. Akhlak ke laut hilang dari radar alQuran dan sunnah,. Aku mencari alghazali, Imam2mu yg rabbani ke manakah kan cari ganti pertamata yg hilang dr umat ini. Allahu robbi….
14/04/2016 at 9:30 AM
“Akhlaq dan kesopanan diri bukan lapuk.” Indeed. I wrote similar thing, 1st March:
If our society deems being kind & polite to be backward & ketinggalan zaman & ‘kampung’, so be it.
Let us all be that backward & ketinggalan zaman & ‘kampung’ person. Who cares what the trendy sunnah of our society/majority is.
It’s the sunnah of our Prophet SAW that we’re after.
14/04/2016 at 11:28 AM
Ada salah taip pada perenggan yang bermula dari ayat “Sebagai guru”. ‘Bahawa’ sepatutnya ‘bawa’.
Pingback: Zikir Pagi Untuk ‘Character Education’ | BUKUDUATIGA.COM
Leave a Reply to Seseorang Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved